VOSZPort: Fejlesztéssel indítjuk az évet

Számos fontos funkcióval és kényelmi szolgáltatással bővült a VOSZPort.

A legfontosabb újdonságok:

Devizaszámlázás, szállítólevélkezelés, ismétlődő számlák beállítása és még sok új funkció a VOSZPort Számlázóban.

Automatikus számla és banki tranzakció párosítás mind kimenő, mind bejövő számlák esetén.

Egy kattintással elérheti a vállalkozásának fejlesztéséhez szükséges forrásokkal kapcsolatos információkat.

Kölcsönösen elérheti a VALI.hu-n és a VOSZPort-on felhasználói fiókjait.

Böngésszen a portálon, és ismerkedjen meg a funkciókkal!

Tekintse át, milyen automatizmusokkal és digitális újdonságokkal szeretnénk enyhíteni a mindennapi vállalkozásvezetési terheket:

Devizaszámlázás, külföldi vevők teljeskörű kezelése.

A VOSZPort Számlázóban forinton kívül további 13 devizában állíthat ki számlát akár EU-n belül, vagy azon kívül tevékenykedő partnere számára. A számlát németül vagy angolul is el tudja készíteni.

A partnertörzsbe külföldi partnerek, külföldi vagy csoportos adószámok is menthetők.

A termékadatbázisban külföldi devizában nyilvántartott termékeket vagy szolgáltatásokat is elmenthet.

Új bizonylattípus: Szállítólevél.

A számlázóban kitölthető űrlapon adhatja meg a szállítólevélhez szükséges adatokat.

Rendelkezhet róla, hogy a termék/szolgáltatás ára szerepeljen-e a szállítólevélen.

Ha kell, egy kattintással számlát is készíthet belőle.

Egy elkészített szállítólevélből később is bármikor készíthető számla, akár többször is.

A szállítólevél életét státuszkezeléssel követheti nyomon.

A szállítólevélnek külön státuszai vannak az átadás/átvétellel összhangban.

Kényelmi funkciók a VOSZPort számlázóban:

Számlatömb, különböző számla előtagok kezelése.

Főkönyvi számok rögzítése a termékekhez/szolgáltatásokhoz, kedvezmény rögzítése a számla összegéből.

Rendszeresen küldendő (ismétlődő) számlák beállítása.

Csoportos műveletek (bizonylatletöltés, státuszállítás stb.) a kimenő és bejövő számlák között.

Egy kattintással számla készíthető díjbekérő és szállítólevél bizonylatokból.

ÁFA riport, ÁFA-lista, Forgalmi adatok exportálása.

Nyomon követjük Ön helyett számlái teljesítését.

Naponta többször ellenőrzi a VOSZPort, hogy banki tranzakciói között van-e számla teljesítésre vonatkozó tétel.

A kifizetett számlák státuszát automatikusan átállítjuk (Banki tranzakció és számlák párosítása).

Ahol nem dönthető el egyértelműen, hogy a banki tranzakció mely számlához tartozik, a rendszer által összekapcsolt tranzakció/számla páros státuszát Ön véglegesítheti. Ehhez csupán arra van szüksége, hogy rögzítse bankszámláit és állítsa be hozzá a bankszinkront a VOSZPort-on! Ezt követően az ellenőrzéseket automatikusan elvégezzük.

Ne felejtse el, hogy kiállított számlái (kimenő fül), illetve más által Önnek kiállított számlái (bejövő fül) – akár más számlázóban kerültek kiállításra – szinkronizálásához állítsa be az úgynevezett NAV-szinkront!

Egy regisztráció, két vállalkozásfejlesztési portál

A Vállalkozásfejlesztés menüpontból egy kattintással számos hasznos információhoz jut a VALI.hu internetes oldalon, ahol ingyenes regisztrációját automatikusan elvégezzük. Így új szolgáltatásunk segítségével cége finanszírozási lehetőségeiről azonnal tájékozódhat.

Sajtókapcsolat:

* +36 1 414 2181
* center@vosz.hu

Eredeti tartalom: Vállalkozók és Munkáltatók Országos Szövetsége

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/10415/voszport-fejlesztessel-inditjuk-az-evet/